
తెలుగు రాష్ట్రాల్లో నిలిచిపోనున్న 6లక్షల లారీలుహైదరాబాద్ (ఆంధ్రజ్యోతి): తెలంగాణ, ఆంధ్రప్రదేశలో సరుకుల రవాణా వ్యవస్థ నిల్చిపోనుంది. ఈనెల 30 నుంచి నిరవధిక సమ్మె చేయాలని లారీల యజమానులు, ఆపరేటర్లు నిర్ణయించారు. 12 డిమాండ్లతో ఈ సమ్మె చేపడుతుండగా, మొత్తం 6 లక్షల లారీలు నిల్చిపోనున్నాయి. కాగా, తమిళనాడు, కేరళ, కర్నాటక, పాండిచ్చేరి లారీలు కూడా సమ్మెలో పాల్గొననున్నాయి. ఇటీవల భారీగా పెంచిన థర్డ్ పార్టీ ఇన్సూరెన్స తగ్గించాలని, డీజిల్ ధరలు దేశవ్యాప్తంగా ఒకే రీతిలో ఉండాలని, ప్రతి కిలోమీటరు, ప్రతి టన్నుకు గిట్టుబాటు కిరాయి నిర్ణయించాలని, లోడింగ్, అనలోడింగ్ మామూళ్లు నిలిపివేయాలని, తెలుగు రాష్ట్రాల మధ్య సింగిల్ పర్మిట్ విధానాన్ని అమలు చేయాలని లారీల యజమానులు, ఆపరేటర్లు ప్రధానంగా డిమాండ్ చేస్తున్నారు. డిమాండ్లు సాధించే వరకు సమ్మె విరమించబోమని తెలంగాణ లారీ యజమానుల సంఘం అధ్యక్షుడు ఎన్.భాస్కర్రెడ్డి, ప్రధాన కార్యదర్శి జి.దుర్గాప్రసాద్ ప్రకటించారు. కాగా, ఒకవేళ సమ్మె అనివార్యమైతే ఆయా రాషా్ట్రల్లో పాలు, కూరగాయలు వంటి నిత్యావసరాలు సహా ధాన్యం, ఇనుము, సిమెంట్, బొగ్గు తదితరాల రవాణాకు అంతరాయం ఏర్పడుతుంది.

telugu rashtrallo nilichiponunna 6lakshala lariluhaidarabad (aandhrajyoti): telamgaana, aandhrapradesalo sarukula rawana vyavastha nilchiponundi. eenela 30 nunchi niravadhika samme cheyalani laareela yajamaanulu, aaparetarlu nirnayinchaaru. 12 demandlatho ee samme chepadutundagaa, mottam 6 lakshala laareelu nilchiponunnaayi. kaga, tamilanadu, kerala, karnataka, pandicheri laareelu kuudaa sammelo palgonanunnayi. iteevala bhariga penchina therd party insurens tagginchaalani, deasil dharalu desavyaaptamgaa oke reetilo undaalani, prati kilometeru, prati tannuku gittubaatu kirai nirnayinchaalani, loding, analoding maamoollu nilipiveyaalani, telugu rashtrala madhya singil permit vidhaanaanni amalu cheyalani laareela yajamaanulu, aaparetarlu pradhaanamgaa demand chestunnaru. demandlu saadhinche varaku samme viraminchabomani telamgaana lari yajamaanula sangham adhyakshudu en.bhaskarreddy, pradhaana kaaryadarsi ji.durgaprasad prakatinchaaru. kaga, okavela samme anivaaryamaithe aayaa rashtrallo paalu, kuuragaayalu vanti nityaavasaraalu sahaa dhaanyam, inumu, siment, boggu taditaraala ravaanaaku antaraayam erpadutundi.